ʼಗಿನ್ನಿಸ್ ದಾಖಲೆʼಯ ಪುಟ ಸೇರಲಿದೆ ಅಯೋಧ್ಯೆಯಲ್ಲಿ ಆಚರಿಸಲಿರುವ ʼದೀಪಾವಳಿ ಆಚರಣೆʼ..! ಲಖನೌ: ದೀಪಾವಳಿ ಹಬ್ಬದ ಪ್ರಯುಕ್ತ ನಾಲ್ಕನೇ ದೀಪೋತ್ಸವ ಆಚರಣೆಗೆ ಅಯೋಧ್ಯೆಯ ಅಧಿಕಾರಿಗಳು ಸಿದ್ಧತೆ ನಡೆಸಿದ್ದು, ದೀಪಾವಳಿಯ ಸಂದರ್ಭದಲ್ಲಿ ಸರಿಯು ನದಿ ತೀರದಲ್ಲಿ 600,000 ದೀಪಗಳನ್ನ ಮಣ್ಣಿನ ದೀಪಗಳು ಹಚ್ಚುವ ಸಿದ್ಧತೆ ನಡೆಸುತ್ತಿದೆ. ಈ ಮೂಲಕ ಕಳೆದ ವರ್ಷ 410,000 ದೀಪಗಳನ್ನ ಬೆಳಗುವ ಮೂಲಕ ಅವರು ಸ್ಥಾಪಿಸಿದ ದಾಖಲೆಯನ್ನ ಈ ವರ್ಷ ಆವರೇ ಮುರಿಯಲು ತಯಾರಿ ನಡೆಸಿದ್ದಾರೆ. ಕಳೆದ ವರ್ಷದ ದಾಖಲೆಯನ್ನ ಮುರಿಯುವ ದೃಢ ನಿರ್ಧಾರವನ್ನ ಮಾಡಿದ್ದಾಗಿ ಅಧಿಕಾರಿಗಳು ತಿಳಿಸಿದ್ದು, ಇದಕ್ಕಾಗಿ 8 ಸಾವಿರ ವಿಶ್ವವಿದ್ಯಾಲಯ ಹಾಗೂ ಕಾಲೇಜು ವಿದ್ಯಾರ್ಥಿಗಳಿಗೆ ತರಬೇತಿ ನೀಡಿದ್ದಾರೆ. ಕಾರ್ಯಕ್ರಮದ ನೋಡಲ್ ಅಧಿಕಾರಿ ಶೈಲೇಂದ್ರ ವರ್ಮಾ ಮಾತನಾಡಿ, ದೀಪಾವಳಿಗೆ ಒಂದು ದಿನ ಮುಂಚಿತವಾಗಿ ದೀಪವನ್ನು ಹಚ್ಚಲಾಗುತ್ತೆ ಎಂದು ಹೇಳಿದರು. ಪ್ರತ್ಯೇಕವಾಗಿ, ವಿವಿಧ ಏಜನ್ಸಿಗಳ ತಾಂತ್ರಿಕ ತಜ್ಞರು, ಅಯೋಧ್ಯೆಯ ರಾಮ ಮಂದಿರದ ನಿರ್ಮಾಣ ಸಮಿತಿಯ ಅಧ್ಯಕ್ಷ ನೃಪೇಂದ್ರ ಮಿಶ್ರಾ ಅವರಿಗೆ, ದೇಗುಲದ ಅಡಿಪಾಯದ ಸ್ತಂಭಗಳ ಪರೀಕ್ಷೆ ಮತ್ತು ಒಟ್ಟಾರೆ ನಿರ್ಮಾಣದ ಬಗ್ಗೆ ವಿವರಣೆ ನೀಡಿದರು. ಮೂರು ದಿನಗಳ ಭೇಟಿಗಾಗಿ ಮಿಶ್ರಾ ಶುಕ್ರವಾರ ಅಯೋಧ್ಯೆಗೆ ಆಗಮಿಸಿದ್ದು, ನಿರ್ಮಾಣ ಕಾಮಗಾರಿ ಪರಿಶೀಲನೆ ನಡೆಸಿದ್ದಾರೆ.